ນັກໂທດເຮຕີ ແຫກຄຸກ ໃກ້ໆກັບ ນະຄອນຫຼວງ Port–Au-Prince (ວີດີໂອ)
ພວກນັກໂທດທີ່ໂຕນໜີ ມີຮວມທັງ ພວກທີ່ຖືກຕັດສິນ ມີຄວາມຜິດ ຖານລັກລອບຄ້າຢາເສບຕິດ ແລະການລັກພາໂຕຜູ້ຄົນ ເພື່ອຮຽກເອົາຄ່າໄຖ່.
ໄດ້ມີການແຫກຄຸກແຫ່ງນຶ່ງ ທີ່ມີການຮັກສາຄວາມປອດໄພໃນ ລະດັບສູງ ຢູ່ໃກ້ໆກັບນະຄອນຫຼວງ Port –Au-Prince ຂອງ Haiti ບັນດາເຈົ້າໜ້າທີ່ໃນປະເທດໃນເຂດທະເລ Caribbean ແຫ່ງນີ້ ກ່າວວ່າ ພວກນັກໂທດ ໃນຈຳນວນທີ່ບໍ່ບອກໃຫ້ຮູ້ຢ່າງ ເຈາະຈົງ ທີ່ຖືກຕັດສິນວ່າມີຄວາມຜິດໃນການລັກລອບຄ້າຢາ ເສບຕິດ ແລະລັກພາໂຕຜູ້ຄົນເພື່ອຮຽກເອົາຄ່າໄຖ່  ໄດ້ພາກັນ ຫລົບໜີຈາກຄຸກໃນເມືອງ Croix-des-Bouquets ໃນວັນອາ ທິດວານນີ້ ໃນບັນດານັກໂທດທີ່ໂຕນໜີນັ້ນ ມີນາຍ Clifford Brandt ທີ່ປະເຊີນໜ້າກັບຂໍ້ກ່າວຫາລັກພາໂຕຜູ້ຄົນ ພວກທີ່ເຫັນເຫດການເກີດຂຶ້ນ ກ່າວວ່າ ການແຫກຄຸກດັ່ງກ່າວມີຂຶ້ນ ພາຍຫຼັງພວກຜູ້ຊາຍປະກອບອາວຸດຈຸນຶ່ງບຸກຖະລົ່ມເຂົ້າໄປໃນອາຄານຄຸກນັ້ນ ນາຍົກລັດຖະມົນຕີ Laurent Lamothe ແຫ່ງເຮຕີ ໄດ້ເດີນທາງໄປຍັງສະຖານທີ່ດັ່ງກ່າວ ບ່ອນທີ່ໄດ້ມີການສົ່ງພວກຕຳຫຼວດປາບການຈະລາຈົນໄປນັ້ນ